હવે એવો વિચાર આવે છે કે ૧૭ મી સ્પટેમ્બરે મને આ કંપનીમાં પાંચ વર્ષ પૂરા થાય છે તો પછી રાજીનામું આપી દઉં. જીંદગી આમ વેડફી દેવા માટે નથી. જે કામ કરવું અને જ્યાં કામ કરવું ન ગમે તે ક્યારેય ન કરવું જોઇએ. પ્રોગ્રામિંગ મને ગમે છે અને એ તો હું ઘરેથી પણ કરી શકું. એવી કોઇ કંપની શોધી લઇશ જેમાં ફ્લેસીબલ સમય હોય કે પછી ઘરેથી કામ કરવાની સુવિધા હોય. જાત જાતના બંધનોમાં મારે મારી જીંદગીને ગુંગળાવી નથી દેવી.